ดิฉันคลอดลูกเมื่อเดือนธันวา 61 แล้วเริ่มฉีดยาคุมกำเนิด 3 เดือนต่อครั้งคะที่โรงพยาบาลส่งเสริมสุขภาพของตำบล แต่พอฉีดไปได้สักสองครั้งรู้สึกอึดอัด ไม่สบายตัว จึงเปลี่ยนเป็นกินยาคุมแบบแผง28 เม็ดโดยขอที่โรงพยาบาลส่งเสริมสุขภาพของตำบล ตอนนี้ทานยาคุมจะหทดแผงแล้ว แต่ประจำเดือนยังไม่มา ต้องทำยังไงคะ จะต้องรอไปก่อน หรือเริ่มแผงใหม่เลยคะ
สวัสดีค่ะ ยาคุมกำเนิดแบบแผงรายเดือน 28 เม็ด เป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นหากกินติดต่อกันทุกวัน โอกาสตั้งครรภ์น้อยมากๆ หากประจำเดือนไม่มา แนะนำซือชุดตรวจการตั้งครรภ์มาตรวจเองเบื้องต้น ตามทฤษฏีแล้ว หากตรวจไม่พบการตั้งครรภ์ สามารถรับประทานยาแผงใหม่ต่อได้เลย แต่หากไม่แน่ใจ สามารถไปยืนยันการตั้งครรภ์ที่รพ.ก่อนได้